2020 blev en positiv overraskelse for Destination Himmerland, der havde forventet et mørkt år på grund af coronavirus og dens konsekvenser, eksempelvis bestående af nedlukning af forlystelsesparker og indrejseforbud for udenlandske turister. Det oplyser Destination Himmerland onsdag i en pressemeddelelse. I perioden juni til august blev der booket 37.827 flere overnatninger i Himmerland sammenlignet med samme periode sidste år. Derudover oplevede Destination Himmerland en stor stigning i antallet af danske turister, hvor der var booket 112.989 flere overnatninger, sammenlignet med samme periode i 2019. Destination Himmerland oplevede fremgang blandt de tyske turister, selvom der generelt set var et fald i antallet af udenlandske turister. Ifølge analyser lavet af Epinion tog Himmerland imod nye turister fra Hovedstadsområdet, der normalt ikke besøger Himmerland.

Referat:
På grund af coronavirus er mange turistområder og -erhverv blevet alvorligt ramt på økonomien og besøgstallene. Det billede ser dog anderledes ud i Himmerland.